**Projektas**

**KLAIPĖDOS RAJONO savivaldybės taryba**

**SPRENDIMAS**

**DĖL KLAIPĖDOS RAJONO SVEIKOS VIETOVĖS (SVEIKO MIESTELIO) KONCEPCIJOS PATVIRTINIMO**

2023 m. birželio d. Nr. T11-

Gargždai

Klaipėdos rajono savivaldybės taryba, vadovaudamasi Lietuvos Respublikos vietos savivaldos įstatymo 6 straipsnio 17 ir 18 punktais bei 15 straipsnio 4 dalimi ir atsižvelgdama į Klaipėdos rajono savivaldybės visuomenės sveikatos biuro 2023 m. birželio 13 d. raštą Nr. S-188 „Dėl Klaipėdos rajono sveikos vietovės (sveiko miestelio) koncepcijos patvirtinimo”, n u s p r e n d ž i a:

1. Patvirtinti Klaipėdos rajono sveikos vietovės (sveiko miestelio) koncepciją (pridedama).

2. Šis sprendimas per vieną mėnesį nuo jo įteikimo ar pranešimo suinteresuotai šaliai apie viešojo administravimo subjekto veiksmus (atsisakymą atlikti veiksmus) dienos gali būti skundžiamas Lietuvos administracinių ginčų komisijos Klaipėdos apygardos skyriui (Herkaus Manto g. 37, LT-92236, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, LT-91230 Klaipėda) Lietuvos Respublikos administracinių bylų teisenos įstatymo nustatyta tvarka.

Savivaldybės meras

TEIKIA: Savivaldybės meras B. Markauskas

PARENGĖ: V. Budrė

SUDERINTA:

K. Kumpytė

V. Jasas

D. Dilytė

V. Butkus

I. Gailienė

B. Markauskas

**AIŠKINAMASIS RAŠTAS**

**DĖL TARYBOS SPRENDIMO „DĖL KLAIPĖDOS RAJONO SVEIKOS VIETOVĖS (SVEIKO MIESTELIO) KONCEPCIJOS PATVIRTINIMO“**

2023-06-13

**1. Parengto sprendimo projekto tikslai, uždaviniai (ko sprendimo projektu norima pasiekti):** sprendimo projektu siekiama patvirtinti sveikos vietovės (sveikų miestelių) koncepciją.

**2. Kaip šiuo metu yra teisiškai reglamentuojami projekte aptariami klausimai:** Klaipėdos rajono savivaldybės visuomenės sveikatos biuras 2022 metais įgyvendindamas Klaipėdos rajono savivaldybės visuomenės sveikatos rėmimo specialiosios programos priemonę Nr. 2.1. Pilotinio "Sveikas miestelis" tinklo koncepcijos diegimas (Klaipėdos rajono savivaldybės strateginio veiklos plano 2023-2025 m. priemonė Nr. 1.2.9. priemonė ”Sveikos gyvensenos kultūros gyventojams formavimas“) parengė Klaipėdos rajono sveikos vietovės (sveiko miestelio) koncepciją. Sprendimo projektas parengtas vadovaujantis Klaipėdos rajono savivaldybės Bendruomenės sveikatos tarybos 2023 m. sausio 24 d. vykusio posėdžio metu priimtu sprendimu (2023 m. sausio 24 d. informacinė pažyma Nr. A36-9) ir Klaipėdos rajono savivaldybės tarybos 2021 m. gegužės 27 d. sprendimu Nr. T11-170 „Dėl Klaipėdos rajono strateginio plėtros plano iki 2030 m. patvirtinimo“, Klaipėdos rajono savivaldybės 2021-2030 metų strateginiame plėtros plane yra iškeltas:

1.3 tikslas „Didinti sveikatos priežiūros paslaugų prieinamumą ir sumažinti sveikatos netolygumus“ bei du uždaviniai:

1.3.1. Padidinti kokybiškų asmens sveikatos priežiūros paslaugų prieinamumą;

1.3.2. Paskatinti sveiką gyvenseną ir įdiegti jos kultūrą.

Lietuvos Respublikos vietos savivaldos įstatymo 6 straipsnio 17 punkte įtvirtinta, kad savivaldybių funkcija pirminė asmens ir visuomenės sveikatos priežiūra (įstaigų steigimas, reorganizavimas, likvidavimas, biudžetinių įstaigų išlaikymas), išskyrus visuomenės sveikatos priežiūrą savivaldybės teritorijoje esančiose ikimokyklinio ugdymo, bendrojo ugdymo mokyklose ir profesinio mokymo įstaigose ugdomų mokinių pagal ikimokyklinio, priešmokyklinio, pradinio, pagrindinio ir vidurinio ugdymo programas, visuomenės sveikatos stiprinimą ir visuomenės sveikatos stebėseną. To paties straipsnio 18 punktas numato, kad savivaldybių funkcijoms priskiriamas sveikatinimo priemonių planavimas ir įgyvendinimas; parama savivaldybės gyventojų sveikatos priežiūrai. 15 straipsnio 4 dalyje įtvirtinta nuostata, kad jeigu teisės aktuose yra nustatyta papildomų įgaliojimų savivaldybei, sprendimų dėl tokių įgaliojimų vykdymo priėmimo iniciatyva, neperžengiant nustatytų įgaliojimų, priklauso savivaldybės tarybai.

**3. Kokios siūlomos naujos teisinio reguliavimo nuostatos ir kokių teigiamų rezultatų laukiama:** pritarus sprendimo projektui, bus sudarytos galimybės imtis tolimesnių veiksmų Sveikų miestelių koncepcijos įgyvendinimui – konkrečių priemonių plano sudarymui bei įgyvendinimui.

**4. Galimos neigiamos pasekmės priėmus siūlomą Savivaldybės tarybos sprendimo projektą ir kokių priemonių būtina imtis, siekiant išvengti neigiamų pasekmių:** neigiamų pasekmių nenumatoma.

**5. Ar sprendimo projektas neprieštarauja Lietuvos Respublikos lygių galimybių įstatymui ir atitinka lygių galimybių principus:** neprieštarauja lygių galimybių įstatymui ir atitinka lygių galimybių principus.

**6. Kokius teisės aktus būtina pakeisti ar panaikinti, priėmus teikiamą Savivaldybės tarybos sprendimą**: netaikoma.

**7. Projekto rengimo metu gauti specialistų vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne):** nėra.

**8. Sprendimo įgyvendinimui reikalingos lėšos (ekonominiai apskaičiavimai), finansavimo šaltiniai:** Sveikų miestelių koncepcijos įgyvendinimo priemonių planas bus rengiamas patvirtinus dokumentą. Pagal galimybes bus ieškoma išorės finansavimo šaltinių, siekiant sumažinti naštą Savivaldybės biudžetui.

**9. Kiti, autoriaus nuomone, reikalingi pagrindimai ir paaiškinimai:** pridedamasKlaipėdos rajono savivaldybės visuomenės sveikatos biuro raštas, 1 lapas.

**10. Sprendimo projekto iniciatoriai (institucija, asmenys ar piliečių įgalioti atstovai) ir rengėjai:** inicijuoja Visuomenės sveikatos biuras irSveikatos ir socialinės apsaugos skyrius, rengėja sveikatos ir socialinės apsaugos skyriaus vyriausioji specialistė Vaiva Budrė.

Sveikatos ir socialinės apsaugos skyriaus vyriausioji specialistė V. Budrė